L 290/572
DA
Den Europæiske Unions Tidende
10.11.2022
4.5.3.
Registrerings- eller databehandlingssystemet skal kunne måle tiden med en opløsning på ± 15 sekunder.
4.6.
Ventilatorer Ventilatorerne skal opfylde forskrifterne i punkt 4.6.1 og 4.6.2 i dette bilag.
4.6.1.
Ved hjælp af en eller flere ventilatorer eller blæsere og med åbne døre til SHED-lokalet (Sealed Housing Evaporative Determination) skal det være muligt at reducere carbonhydridindholdet i lokalet til carbonhyd­ ridindholdet i atmosfæren.
4.6.2.
Lokalet skal være forsynet med en eller flere ventilatorer eller blæsere med en kapacitet på 0,1 til 0,5 m3/min, så at luften i lokalet kan blandes grundigt.
Under målingerne skal det være muligt at opnå en ensartet temperatur og et ensartet carbonhydridindhold i lokalet.
Køretøjet i lokalet må ikke befinde sig direkte i luftstrømmen fra ventilatorerne eller blæserne.
4.7.
Kalibreringsgasser Gasserne skal opfylde forskrifterne i punkt 4.7.1 og 4.7.2 i dette bilag.
4.7.1.
Følgende rene gasser skal stå til rådighed til kalibrering og drift: renset syntetisk luft: (renhed < 1 ppm C1-ækvivalent, ≤ 1 ppm CO, ≤ 400 ppm CO2, ≤ 0.1 ppm NO) oxygenindhold mellem 18 og 21 % vol.
Forbrændingsgas til carbonhydridanalysatoren: (40 ± 2 % hydrogen og resten helium med mindre end 1 ppm C1-ækvivalent carbonhydrid, mindre end 400 ppm CO2) Propan (C3H8):
renhed mindst 99,5 %
Butan (C4H10):
renhed mindst 98 %.
Nitrogen (N2):
renhed mindst 98 %.
4.7.2.
Kalibrerings- og justeringsgasser skal være til rådighed i form af blandinger af propan (C3H8) og renset syntetisk luft.
Den reelle sammensætning af en kalibreringsgas må højst afvige fra den nominelle værdi med ± 2 %.
Nøjagtigheden i den fortyndede gas, der opnås ved brug af et gasdeleapparat, skal ligge inden for ± 2 % af den reelle værdi.
De i punkt 4.2.3 og 4.3.3 i dette bilag anførte koncentrationer kan også opnås ved hjælp af et gasdeleapparat, der benytter syntetisk luft som fortyndende gas.
4.8.
Vægt til vejning af beholder med aktivt kul til måling af udslip fra overtrykstab ved trykudligning Vægten til vejning af beholderen med aktivt kul skal have en nøjagtighed på ± 0,02 g.
4.9.
Opvarmning af brændstofbeholder (gælder kun for belastning af adsorptionsbeholder for benzin)
4.9.1.
Brændstoffet i køretøjets brændstofbeholder(e) skal opvarmes af en regulerbar varmekilde, f. eks. en varme­ pude på 2 000 W. Varmeaggregatet skal opvarme brændstoftankens vægge jævnt under brændstofniveauet, så at lokal overopvarmning af brændstoffet undgås.
Brændstofdampene i beholderen over brændstoffet må ikke opvarmes.
4.9.2.
Varmeaggregatet skal kunne foretage en jævn opvarmning af brændstoffet i tanken med 14 °C fra 16 °C på 60 minutter med temperaturføleren i den i punkt 4.9.3 i dette bilag nedenfor anførte position.
Under opvarmningen skal opvarmningsaggregatet kunne reguleres, så brændstoftemperaturen holdes inden for ± 1,5 K af den ønskede temperatur.
4.9.3.
Køretøjets brændstofbeholder skal, uden at der indføres lækager, være udstyret med en temperaturføler, så at temperaturen kan måles i midten af brændstoffet i brændstofbeholderen, når denne er fyldt til 40 % af sit rumindhold.
5.
Procedure for ældning af beholder med aktivt kul på prøvebænk og bestemmelse af PF
5.1.
Ældning af beholder med aktivt kul på prøvebænk Før fordampningstabet efter kørsel (hot soak) og det døgntab udføres, skal beholderen med aktivt kul være ældet jf. fremgangsmåden beskrevet i figur C3/1.